94/860/EY: Komission päätös, tehty 20 päivänä joulukuuta 1994, mehiläishoidossa käytettäväksi tarkoitettujen mehiläistuotteiden kolmansista maista tuonnin vaatimuksista (ETA:n kannalta merkityksellinen teksti)



Virallinen lehti nro L 352 , 31/12/1994 s. 0069 - 0070

Suomenk. erityispainos Alue 3 Nide 65 s. 0204

Ruotsink. erityispainos Alue 3 Nide 65 s. 0204



KOMISSION PÄÄTÖS, tehty 20 päivänä joulukuuta 1994, mehiläishoidossa käytettäväksi tarkoitettujen mehiläistuotteiden kolmansista maista tuonnin vaatimuksista (ETA:n kannalta merkityksellinen teksti) (94/860/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa 1 luvussa mainittujen erityisten yhteisön säädösten kyseiset vaatimukset 17 päivänä joulukuuta 1992 annetun neuvoston direktiivin 92/118/ETY(1), sellaisena kuin se on viimeksi muutettuna komission päätöksellä 94/723/EY(2), ja erityisesti sen 10 artiklan 2 kohdan a ja c alakohdan, sekä katsoo, että edellä mainitun direktiivin liitteessä I olevassa 12 luvussa laaditaan mehiläishoidossa käytettäväksi tarkoitettujen mehiläistuotteiden tuonnin vaatimukset, tuotteiden ollessa kaupan kohteena näiden mukana olisi oltava kaupallinen asiakirja, jotta edellä mainittujen tuotteiden tuontia olisi mahdollista valvoa, mainittujen tuontien mukana olisi oltava samanlainen asiakirja, jossa täsmennetään muun tiedon ohella tuotteiden laji, tuotteiden olisi täytettävä neuvoston direktiivin 92/65/ETY(3) 8 artiklan a kohdassa esitetyt vaatimukset, jos jäsenvaltio saa punkkia koskevat lisätakeet yhteisön sisäisessä mehiläisten kaupassa ja niiden tuonnissa kolmansista maista, tämä jäsenvaltio voi direktiivin 92/65/ETY 14 artiklan 2 kohdan mukaisesti vaatia samat takeet mehiläishoidossa käytettäväksi tarkoitettujen mehiläistuotteiden yhteisön sisäisessä kaupassa ja tuonnissa kolmansista maista; yksikään jäsenvaltio ei ole saanut lisätakeita, uusi todistusjärjestelmä on vahvistettu ja olisi määrättävä määräaika sen soveltamiselle, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Jäsenvaltiot sallivat mehiläishoidossa käytettäväksi tarkoitettujen mehiläistuotteiden tuonnin ainoastaan, jos lähetyksen mukana olevissa kaupallisissa asiakirjoissa on liitteessä A luetellut tiedot. 2 artikla Tätä päätöstä sovelletaan 1 päivästä maaliskuuta 1995. 3 artikla Tämä päätös on osoitettu kaikille jäsenvaltioille. Tehty Brysselissä 20 päivänä joulukuuta 1994. Komission puolesta René STEICHEN Komission jäsen (1) EYVL N:o L 62, 15.3.1993, s. 49 (2) EYVL N:o L 288, 9.11.1994, s. 48 (3) EYVL N:o L 268, 14.9.1992, s. 54 LIITE A >KAAVION ALKU> Alkuperämaa: Tuotantolaitoksen nimi: Tuotantolaitoksen rekisteröintinumero: Tuotteen laji: "Yksinomaan mehiläishoidossa käytettäväksi tarkoitettuja mehiläistuotteita, jotka ovat peräisin tilalta, joka ei ole mehiläistautien vuoksi rajoituksen alaisena, ja jotka on kerätty kolmen kilometrin laajuisen alueen keskeltä, joka ei ole esikotelomädän, joka on ilmoituspakon alainen tauti, esiintymisen vuoksi rajoituksen alaisena, vähintään viimeisen 30 päivän aikana". Hyväksytyn tuotantolaitoksen valvonnasta vastuussa olevan toimivaltaisen viranomaisen leima.> KAAVION LOOPU>